Diari Oficial de la Generalitat Valenciana


Sumari del DOGV 6817, del 12-07-2012 (2012/6618)

RESOLUCIÓ de 20 de juny de 2012, del director general de Justícia de la Conselleria de Justícia i Benestar Social, per la qual es resol inscriure el Col·legi Oficial d'Enginyers Tècnics Industrials de Castelló en el Registre de Col·legis Professionals i Consells Valencians de Col·legis Professionals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6817

Data del DOGV
:   12-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6618


Data del document
:   20-06-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 20 de juny de 2012, del director general de Justícia de la Conselleria de Justícia i Benestar Social, per la qual es resol inscriure el Col·legi Oficial d'Enginyers Tècnics Industrials de Castelló en el Registre de Col·legis Professionals i Consells Valencians de Col·legis Professionals. [2012/6618]  
Vist l'expedient d'inscripció col·legial, instruït a instàncies del Col·legi Oficial d'Enginyers Tècnics Industrials de Castelló, en el qual sol·licita la seua inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana, segons els següents  
  
Fets  
  
Primer   
Per mitjà del Decret 218/2010, de 30 de desembre, del Consell, es va crear el Col·legi Oficial d'Enginyers Tècnics Industrials de Castelló, per segregació del Col·legi Oficial d'Enginyers Tècnics Industrials de València (DOCV núm. 6431, de 4 de gener de 2011), en la disposició transitòria única, apartat 2n, va establir-se que l'assemblea constituent, en el termini de sis mesos des de l'aprovació dels estatuts provisionals, elaborarà i aprovarà els estatuts definitius del Col·legi Oficial d'Enginyers Tècnics Industrials de Castelló. Igualment, l'apartat 3r, disposa que l'acta de l'Assemblea Constituent serà remesa a la Conselleria de Justícia i Administracions Públiques o òrgan competent en matèria de col·legis professionals i inclourà la composició dels seus òrgans de govern i els estatuts del col·legi, perquè verifique la seua legalitat i conseqüent la inscripció registral i publicació en el Diari Oficial de la Comunitat Valenciana.  
  
Segon  
José Luis Ginés Porcar, com a degà del Col·legi Oficial d'Enginyers Tècnics Industrials de Castelló, va presentar en data 20 d'abril de 2012, la sol·licitud d'inscripció del Col·legi Oficial d'Enginyers Tècnics Industrials de Castelló en el Registre de Col·legis Professionals i de Consells Valencians de Col·legis Professionals de la Comunitat Valenciana, assignant-li el número d'inscripció que li corresponia, en compliment del que preveu l'article 23 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
  
Fonaments de dret  
  
Primer  
La sol·licitud aportada conté tots els punts exigits per la Llei 6/1997, de 4 de desembre, de Consells i Col·legis Professionals de la Comunitat Valenciana, i pel Decret 4/2002 de 8 de gener, pel qual s'aprova el seu reglament de desplegament, per a procedir a la inscripció de l'esmentat Col·legi en el Registre de Col·legis Professionals i de Consells Valencians de Col·legis Professionals de la Comunitat Valenciana.  
  
  
Segon  
L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia i Benestar Social, competent perquè així ho disposa l'article 6.1 de la mencionada Llei 6/1997, segons el que preveu la disposició final del Decret 4/2002, de 8 de gener, en virtut de les atribucions que té conferides pel Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social.  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure el Col·legi Oficial d'Enginyers Tècnics Industrials de Castelló, en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 113 de la Secció Primera.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 20 de juny de 2012.- El director general de Justícia: Julián Ángel González Sánchez.